Den Vest-Sjællandske Avis, 1828-05-06
Der skrives fra Donau under 24de April: det var forbeholdet vores Tidsalder, at see hvorledes der i den dybeste Fred blev leveret en af de blodigste Batailler, uden at denne Begivenhed havde videre krigeriske Følger. Saaledes staae vi nu ogsaa paa det Punkt, at see betydelige Provinser af et stort Rige, at blive besatte af en udenlandsk Magts Tropper, uden at der derfor efter Sandsynlighed vil blive foranlediget virkeligt Udbrud af en Krig; thi man har paa nye erfaret: at det Petersborgske Hof har gientaget erklæret de øvrige Europæiske Hoffer, at det aldeeles ikke har isinde at forstørre sit Rige ved sine militaire Foretagender; men at det kun vil tvinge Porten til at opfylde Traktaten af Akkermann. Det haaber derfor, at Besættelsen af Moldau og Vallachiet vil være tilstrækkelig, for at overbevise Divanet om, at Rusland vil aldrig afvige det mindste fra sine Fordringer og derved tvinge det til at opfylde dem paa den traktatmæssige Maade. Men de Russiske Tropper ville forblive i denne Position saalænge indtil enten disse Fordringer blive opfyldte eller man har erholdt Vished om, at ogsaa denne Forholdsregel vil blive utilstrækkelig for at bringe Porten paa andre Tanker. Man meener forresten i Vien, at Fyrst Lichtenstein vil erholde Overcommanden over den Observationsarmee, som bliver oprettet i Ungarn og paa den Tyrkiske Grændse; ogsaa taler man om, at endeel af Landeværnet i de Østerrigske Stater skal giøres activ for Krigstienesteen; ligeledes fortælles der, at den Preussiske Regiering lader gjøre stor Opkjøb af Havre til Cavalleriets Heste og den Franske af Remonteheste. Disse Demonstrationer ere maaskee Aarsagen til, at de Østerrigske Bankaktier vedblive at staae lave og at Statspapirene paa Børsen i Amsterdam ere atter faldne. - Forresten skrives fra Vien under 24de April: at det Rygte, at Russerne vare gaaede over Pruth den 17de har ikke stadfæstet sig; men det vil formodentlig ikke vare længe inden det skeer. Forresten blev der talt om, at det Russiske Hof først vil oppebie sine Allieredes Svar paa den Circulair=Note, som er bleven overleveret i Paris og London den 17de Marts. Ogsaa vil man vide, at det Londonske Hof har ved et Memorandum af 25de Marts svaret derpaa, at det i Overeensstemmelse med det Franske Hof vil forblive neutral hvad den Russiske og Tyrkiske Sag angaaer, dog vil man vide, at Spærringen af Dardanellerne, som tilforn var bleven befalet af de tre Admiralers som en executiv Forholdsregel, er bleven taget tilbage af de to Hoffer. - Det er ganske vist, at den Russiske Escadre, som ligger i Malta, har faaet Ordre til ufortøvet at afseile til Archipelet, hvor Admiralen skal operere i Overeensstemmelse med sine Jnstruxer; men Skibene ere imidlertid ikke afseilede fordi deres Reparation skal ikke være ganske fuldendet. Der tales om, at Admiralen skal have yttret sig med, at han har den Bestemmelse at begive sig til Dardanellerne, for der at erfare sit Hofs videre Ordre. - Vi have Efterretninger saavel fra Jassy som fra Bucharest at 12te og 13de April, hvorved man erholder den Overbeviisning, at Russerne vare ikke dengang gaaede over Pruth. Men det er sandsynligt, at den næste Post vil bringe os denne Efterretning der skrives fra Jassy, at vel er alting roeligt, men man venter hvert Øieblik at Russerne skulle gaae ind i Landet. Det Østerrigske Consulat vil da begive sig til Czernovitz. J Bessarabien er alle Russiske Tropper i Bevægelse, og fra Bucharest skrives, at Frygten for en Jnvasion af en Russisk Armee, som kunde drage Jndmarscher af et Tyrkisk Streifcorps fra Rutschuk efter sig, tiltager dagligen. De fleeste Russiske Undersaatter, ligesom mange Bojarer have allerede taget Flugten til Bessarabien. J Belgrad ere 500 Tyrkiske Soldater indrykkede; Fyrste Melotsch staaer i bedste Forstaaelse med Tyrkerne. - Der er ankommen til Bucharest en Stafet fra Constantinopel af 2den April som melder, at alting var roeligt der. Ogsaa berettes fra Odessat: at Udviklingen af Begivenhederne staaer for Døren, endskiøndt Tiden er endnu ikke bestemt naar den Russiske Armee skal sættes i Bevægelse. – En Kapidschi Baschi, som i Begyndelsen af April ankom fra Constantinopel til Saravejo, kaldte strax alle Capitani i Bosnien til sig; ogsaa har den heele Græsk chatholske Geistlighed faaet Ordre til paa det første Vink at begive sig til denne Stad. Bevæggrunden dertil er ube tiendt; men Ordren har opvakt megen Skræk.